唐英年

唐英年博士，花名唐唐，係全國政協香港委員，做過香港政府工商及科技局局長、財政司司長同政務司司長，佢出名鍾意飲紅酒，係個有錢人，阿爸唐翔千、堂伯公唐星海開紡織廠。

身世
1952年9月6號香港嘅養和醫院出世，鄉下江蘇無錫
香港培正中學讀中一至中三
1976年嚮美國密芝根大學畢業，得文學士學位，返香港幫阿爸唐翔千手，搞半島針織廠
1991年做香港立法局委任議員, 太平紳士
1993年獲世界經濟論壇選為明日全球領袖
1995年做香港工業總會主席、同年參選新九組進出口界功能界別，以24997票當選，成為立法局議員
1997年做香港行政會議成員，同年獲選香港賽馬會董事
2000年獲金紫荊星章
2002年7月做工商及科技局局長，兼退出香港自由黨、卸任香港賽馬會董事
2003年8月5號，接替梁錦松做財政司司長
2005年5月25號，因曾蔭權辭任政務司司長參選行政長官，按《基本法》規定出任署理行政長官，至6月21號得中央政府任命做行政長官嘅曾蔭權嚮6月24號正式宣誓就職為止，之後再做財政司司長。
2007年7月1號，做政務司司長；到2011年9月28號辭職，由孫明揚署任至中華人民共和國國務院確認香港特別行政區行政長官提請嘅繼任人選。
2009年獲香港特區政府頒授大紫荆勳章
2011年宣佈參選第4屆香港行政長官選舉。喺參選之前，俾人發現有婚外情，佢自爆係「感情缺失」，話老婆已經原諒咗佢；佢老友話咁只係「課外活動」。2012年2月，有報紙話佢喺九龍塘約道嘅大宅涉嫌僭建，2月16號屋宇署人員入過去查，確認真係有僭建，而唐英年自己都認，但就堅持參選行政長官。佢最終喺特首選舉輸畀梁振英。
2013年，獲委任做港區全國政協委員。
2023年，卸任香港友好協進會會長。

榮譽博士銜 
 香港理工大學榮譽工商管理博士
 香港城市大學榮譽法學博士
 香港公開大學榮譽社會科學博士
 香港中文大學榮譽法學博士
 江南大學名譽博士

選舉經歷 
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。

唐英年 | Facebook
唐英年 | Facebook

類:全國政協香港委員
香港財政司司長
香港政務司司長
前香港立法會議員
前香港立法局議員
香港有錢人
香港馬主
類:香港中文大學榮譽博士
香港都會大學榮譽博士
類:香港城市大學榮譽博士
類:香港理工大學榮譽博士
類:密芝根大學舊生
香港培正中學舊生
英年